Autor Andrés Cordeiro | 23 setembro 2020\nO mundo das plantas carnívoras inspirou a moitísima xente, dende artistas a coleccionistas, botánicos ou simplemente afeccionados á flora, xa que era algo moi raro de ver nas plantas. Como unha planta ía alimentarse dun animal? Nun comezo, pensouse que esta capacidade de movemento tiña máis que ver cunha reacción defensiva das plantas, como o peche das follas de Mimosa pudica.\nDescobre a continuación máis sobre a historia das plantas carnívoras, cales son as súas características e as súas principais diferenzas co resto de plantas.\nHistoria das plantas carnívoras\nAs plantas carnívoras non foron coñecidas ata ben entrado o século XVIII aínda que foron representadas de forma puntual nalgunhas obras da Idade Media, ou incluso no coñecido e misterioso manuscrito de Voynich, unha das referencias máis antigas na que aparece unha ilustración do que podería ser un exemplar do xénero Drosera e que data de principios do século XV. Pero non é ata o século XVIII que podemos atopar obras de carácter descritivo das mesmas.\nFoi precisamente coa chegada ás Américas que moitos comerciantes e exploradores comezaron a enviar distintos produtos a Europa. Entre todos eses bens exóticos, é posible destacar unha especie moi coñecida por todos, a Venus atrapamoscas (Dionaea muscipula), xa que a súa capacidade para moverse chamou a atención de numerosas personalidades da época, que remitiron estes achados a expertos botánicos europeos.\nUnha destas eminencias, foi o propio Carl von Linné, un dos naturistas que maior impacto tivo na ciencia actual, grazas ás súas achegas á botánica e á zooloxía, creando a taxonomía moderna dos organismos vivos. Nunha carta, recibiu a descrición desta nova especie, na que se comentaba o curioso movemento que realizaba, aparentemente para capturar insectos. Esta declaración, tan inesperada, provocou que Linné declarase que se unha planta se alimentase dun animal “iría contra a orde establecida na natureza por Deus”. Por esta razón asociou este movemento ao de defensa que xa se observara noutras plantas, coma o caso de Mimosa pudica.\nNon é ata 1875 que se empeza a afondar no estudo destas plantas cos primeiros tratados e obras científicas. A primeira aproximación foi realizada por Charles Darwin na súa obra “Plantas insectívoras”, na que, acertadamente, falaba do mecanismo co que as plantas atraían e capturaban insectos coa intención de alimentarse deles. Por suposto, naquela época estas declaracións supuxeron un escándalo.\nE aínda que pareza que pode ser doado, definir con exactitude que é unha planta carnívora é algo complexo.\nQue é unha planta carnívora?\nEn principio, podemos dicir que as plantas carnívoras son aquelas que empregan nutrientes das presas que capturan para poder ter un crecemento e unha reprodución adecuada ou ideal. Nalgúns casos, as plantas carnívoras poden prescindir das súas presas ao longo do ano para crecer no medio, pero isto pode supor unha complicación á hora de reproducirse, como a produción de flores, calidade das sementes, etc.\nEste tipo de plantas presentan adaptacións, tanto morfolóxicas como metabólicas, que están dirixidas á atracción das presas, como poden ser as cores rechamantes ou certos cheiros que liberan para atraelas.\nEn moitas destas plantas tamén se modifican as súas follas, que se adaptan para actuar como un sistema de captura para diferentes insectos. Estas trampas son precisamente o que máis nos chama a atención delas, aínda que en moitos casos, só coñecemos os exemplos máis evidentes, coma as trampas móbiles da Dionaea muscipula.\nXunto a esta modificación morfolóxica, moitas das plantas que se inclúen neste grupo posúen un sistema especializado de dixestión e absorción dos nutrientes que obteñen das capturas. É dicir, glándulas que absorben e glándulas que producen enzimas para metabolizar eses compostos.\nA pesares disto, non é tan doado separar as plantas carnívoras das que non o son, xa que existen algunhas que presentan adaptacións morfolóxicas, en forma de trampas, pero carecen de glándulas que lles permitan absorber nutrientes das presas que capturan. E incluso algúns grupos a nivel taxonómico, puideron perder algunha destas estratexias a pesar de que outras especies achegadas aínda as manteñan.\nPero, cales son entón estas principais diferencias se comparamos plantas comúns e carnívoras?\nAdaptacións das plantas carnívoras\nSe comparásemos, por exemplo, unha planta común cunha planta carnívora veríamos que o desenvolvemento da raíz, co obxectivo de obter nutrientes do chan, é moi reducido nas plantas carnívoras, case dedicado exclusivamente á absorción de auga e á fixación da planta no terreo. Do mesmo xeito, as follas non están especializadas en facer a fotosíntese, xa que están dedicadas en forma, tamaño e mecanismo cara á captura das presas.\nSe o vemos desta forma, unha planta normal como unha pataqueira ten unha maquinaria moi ampla de follas especializada na fotosíntese (en producir enerxía) e, as raíces centradas en obter nutrientes e captar unha gran cantidade de auga. O que as converte en condicións ideais en plantas moi competitivas no seu medio.\nPola contra, as plantas carnívoras empregan a maior parte da súa enerxía en tentar realizar capturas e obter nutrientes a partir das mesmas, investindo menos na maquinaria fotosintética e a captación de nutrientes do chan, que é practicamente nula. Isto fai que sexan, en xeral, plantas pouco competidoras, xa que non poden medrar, tomar recursos ou ocupar os espazos á velocidade que o fan as plantas comúns.\nPor este motivo, as plantas carnívoras localízanse en medios onde outras plantas teñen problemas para sobrevivir, atopando un nicho perfecto onde crecer e reproducirse ao seu ritmo. Estes espazos poden ser chans moi pobres en nutrientes, encharcados, con metais pesados, crecendo sobre outras plantas onde case non hai terra dispoñible, ou incluso sobre a auga.\nPero, se tan complexa pode ser a súa reprodución, como fan para non comerse aos insectos polinizadores?\nMoitas destas plantas atoparon a solución: afastar o máximo posible as trampas mortais, das atraentes flores que producen. Xerando un caule ben elevado e longo, facilitan que os polinizadores alados poidan chegar ás flores sen o risco de caer nas trampas. Aínda que cada especie, adáptase dunha forma ou outra a este dano colateral da súa fascinante carnivoría.\nMáis sobre as plantas carnívoras\nComo acabamos de ver, as plantas carnívoras son aquelas que empregan nutrientes das presas que capturan sendo necesarias para un crecemento e unha reprodución, polo menos adecuada ou ideal.\nSe queres saber máis sobre este grupo de plantas: cal é a súa distribución, a súa evolución, como se poden conservar ou simplemente informarte sobre novas entradas acerca deste grupo de plantas subscríbete ao noso boletín.\nO noso compromiso coa educación ambiental de calidade está presente en todas as nosas actividades. Por iso, ao longo do ano realizamos obradoiros (actividades eminentemente prácticas), charlas divulgativas e saídas de campo. Co obxectivo de trasladar a ciencia a todos os públicos, especialmente a micoloxía, a botánica e os recursos naturais.


Hai 734 procedementos e servizos relacionados coa súa selección:\nCO300A Subvención ás asociacións de comerciantes sen fins de lucro para a dinamización dos centros comerciais abertos de Galicia.\nSubvención ás asociacións de comerciantes sen fins de lucro para a dinamización dos centros comerciais abertos de Galicia.. 1. As subvencións reguladas por estas bases teñen por obxecto a dinamización ...\nCO300B Subvencións ás asociacións de comerciantes sen fins de lucro de ámbito superior ao municipal ou federacións para a revitalización do comercio de proximidade e a incentivación do consumo a través do ticket de dinamización comercial.\nSubvencións ás asociacións de comerciantes sen fins de lucro de ámbito superior ao municipal ou federacións para a revitalización do comercio de proximidade e a incentivación do consumo a través do ti ...\nSolicitude presencial 23/06/2022 - 22/07/2022\nPR926E Reencontros co Xacobeo.\nReencontros co Xacobeo.. 1. Esta resolución ten por obxecto aprobar as bases reguladoras polas que se rexerá a concesión das axudas correspondentes ao programa Reencontros co Xacobeo, destinado a prom ...\nMT975N Subvencións a entidades locais galegas para o financiamento de actuacións destinadas ao fomento da prevención, reutilización e recollida en proximidade de residuos municipais. Fondos do Programa de Economía Circular e PIMA Residuos 2022/2023.\nSubvencións a entidades locais galegas para o financiamento de actuacións destinadas ao fomento da prevención, reutilización e recollida en proximidade de residuos municipais. Fondos do Programa de Ec ...\nPR603B Subvencións para o reforzo da conectividade en polígonos industriais e centros loxísticos (liñas 1 e 2.i).\nSubvencións para o reforzo da conectividade en polígonos industriais e centros loxísticos (liñas 1 e 2.i).. Constitúe o obxecto da presente resolución a aprobación das bases reguladoras para a concesi ...\nSolicitude presencial 18/06/2022 - 18/07/2022\nED202A Axudas económicas para a formación en centros de traballo ou FP dual.\nAxudas económicas para a formación en centros de traballo ou FP dual.. Convocar axudas económicas para a realización en empresas do módulo profesional de FCT e da FP Dual en réxime de concorrencia non ...\nSolicitude presencial 17/06/2022 - 18/07/2022\nPR938A Conecta co Xacobeo\nConecta co Xacobeo. 1. Esta resolución ten por obxecto aprobar as bases reguladoras polas que se rexerá a concesión das axudas correspondentes ao programa Conecta co Xacobeo, destinado a promover que ...\nSolicitude presencial 14/06/2022 - 13/07/2022\nMT804C Axudas para a conservación, protección e mellora das arbores e formacións incluídas no catálogo galego de árbores senlleiras.\nAxudas para a conservación, protección e mellora das arbores e formacións incluídas no catálogo galego de árbores senlleiras.. 1. Esta orde ten por obxecto establecer as bases reguladoras dunha liña d ...\nMT804B Axudas para a conservación, protección e mellora das árbores e formacións incluídas no catálogo galego de árbores senlleiras destinadas ás corporacións locais.\nAxudas para a conservación, protección e mellora das árbores e formacións incluídas no catálogo galego de árbores senlleiras destinadas ás corporacións locais.. 1. Esta orde ten por obxecto establecer ...


PressReader - La Voz de Galicia (Ourense): 2016-11-30 - Un territorio do que proceden algúns dos máis afamados produtos galegos\nUn territorio do que proceden algúns dos máis afamados produtos galegos\nO xeodestino Terras de Santiago está presidido pola beleza e a historia dunha cidade recoñecida como patrimonio cultural da humanidade. A catedral compostelá é un dos monumentos máis valorados do mundo, así como a praza do Obradoiro. A zona vella da capital galega é un lugar no que se conserva a esencia fundacional de Santiago na que merece a pena camiñar polas súas rúas. A estes atractivos históricos engádense outros novos, como a cidade da cultura. Pero, ao mesmo tempo, das Terras de Compostela proceden algúns dos máis afamados produtos galegos.\nOs pementos de Padrón, o queixo de Arzúa, os melindres de Melide ou os viños e as augardentes de Vedra hai moito tempo que traspasaron as fronteiras da comunidade e adquiriron un gran recoñecemento por parte dos consumidores.\nNos arredores de Compostela hai elementos de gran interese, como o mosteiro de Santa María de Sobrado, a ponte de Gundián, en Vedra, ou a igrexa de Páramo, no Val do Dubra, ou a prerrománica de Santo Antolín.\nTamén cabe destacar os dolmens do Forno dos Mouros e o castro da Graña, en Toques, ou o de Cabaleiros e os de Curtis. De igual xeito merece unha mención a casa museo de Rosalía de Castro, fundadora da literatura galega contemporánea, que se atopa en Padrón.


A CANTAR OS REIS COS CHICHISOS | Os Chichisos\nA CANTAR OS REIS COS CHICHISOS\nO grupo Os Chichisos convocamos un ano mais a tódolos rapaces e rapazas que queiran cantar o reis ( prazas limitadas ) a asistir a presentación desta actividade o martes 28 de decembro na casa do pobo de Bértola – Vilaboa ás 20:00 h\nDías de ensaio : 28, 29 e 30 de decembro e 2 e 3 de xaneiro na casa do pobo de Bértola – Vilaboa ás 20:00 h\n4 de xaneiro polas prazas e rúas de Pontevedra, actuación de Os Chichisos. Sairemos ás 17.00 h da praza da Liberdade. Actuación incluída dentro do Programa de Actividades de Nadal do Concello de Pontevedra.\nRAFAEL QUINTÍA 687 412 072\nROSALÍA RODRIGUEZ 649 748 708\nMáis información sobre os Cantos de Reis en :\nPosted by chichisos on Decembro 21, 2010 in 03. Recuperación de tradicións, 11. Novas.\nJose Antonio Pazos di:\nXaneiro 1, 2011 ás 5:37 pm\nParabéns pola vosa defensa do noso patrimonio cultural. Ogallá no meu pobo, Marín, alguén dende o mundo das asociacións tradicionais se animase a facer algo parecido. Miña nai de pequena (nos corenta e cincuenta) ten saído con outros rapaces a cantar panxoliñas e aguinaldos. E lembra de algunha copla de Manoeles tamén


IGVS - REGIAE - Concellos\nEstás en ... Inicio » Actuamos » Informe de Avaliación de edificios » REGIAE - Concellos\nREGIAE - Rexistro de Avaliación de Edificios\nO pasado 20 de abril publicouse no DOG o Decreto 61/2021, de 8 de abril, polo que se regula o informe de avaliación dos edificios e se crea o rexistro galego de informes de avaliación dos edificios, que entra en vigor o 20 de maio. O informe de avaliación é un documento que acredita o estado de conservación do edificio, avalía a súa accesibilidade universal e informa sobre a súa eficiencia enerxética.\nDe acordo con este decreto as comunidades de propietarios ou as persoas propietarias de edificios de uso residencial de vivenda colectiva cunha antigüidade de 50 anos, teñen un ano para presentar o informe de avaliación no concello correspondente.\nO concello, mediante normativa municipal, poderá ampliar a obriga de realización de este informe a edificios de usos diferentes ao residencial ou edificios cunha antigüidade menor, así como establecer un contido maior do IAE. Ademais, como como órgano competente, deberá realizar a inscrición dos informes presentados, no rexistro de informes de avaliación dos edificios.\nO IGVS elaborou unha ferramenta informática, o REGIAE, que ten unha área privada para que os concellos inscriban os informes presentados, que dispón dun módulo de explotación de datos para a xeración de informes e/ou listaxes e tamén incluirá un sistema de alertas relacionadas coas medidas de seguridade inmediatas ou actuacións necesarias para o interese dos concellos.\nPara o acceso a área privada desta ferramenta cada Concello deberá indicar os datos da persoa que será o usuario administrador para activar o acceso privado desta aplicación. Esa persoa, usuaria administradora, será única por concello e unha vez dada de alta, poderá rexistrar na aplicación ao resto das usuarias (perfís técnicos e administrativos) para traballar coa aplicación.\nOs datos que nos deben comunicar ao correo calidade.igvs@xunta.gal son:\n- Usuario de Eido Local ( é necesario ter usuario de Eido Local )\n- Apelido 2\n- Provincia e Concello\n- Móbil (opcional)\n* Para darse de alta na área privada desta aplicación as persoas teñen que ter usuario de Eido Local\nAplicación do Rexistro de IAE


A Xunta convoca os Premios Artesanía de Galicia 2021 para apoiar a creatividade, a experiencia e os novos profesionais do sector artesán galego | Artesanía de Galicia\nA Xunta convoca os Premios Artesanía de Galicia 2021 para apoiar a creatividade, a experiencia e os novos profesionais do sector artesán...\nA Xunta convoca os Premios Artesanía de Galicia 2021 para apoiar a creatividade, a experiencia e os novos profesionais do sector artesán galego\nOs galardóns buscan recoñecer o talento e a traxectoria dos artesáns galegos a través de tres categorías: Premio Artesanía de Galicia, dotado con 9000 euros, Premio Traxectoria, de carácter honorífico, e Premio Bolsa Eloy Gesto, cunha contía de 4000 euros para a formación dos novos profesionais do sector\nA Vicepresidencia segunda e Consellería de Economía, Empresa e Innovación, publica hoxe no Diario Oficial de Galicia (DOG) a convocatoria dos Premios Artesanía de Galicia 2021, co obxectivo de recoñecer un ano máis o talento e a traxectoria dos artesáns galegos, así como de impulsar o relevo xeracional no sector. Como en anos anteriores, dividiranse nas categorías Premio Artesanía de Galicia, Premio Traxectoria e Premio Bolsa Eloy Gesto.\nOs Premios Artesanía de Galicia teñen como obxectivo principal recoñecer e visibilizar o traballo do sector artesán galego. Estes galardóns contribúen a divulgar os oficios artesanais, potenciar a creatividade dos profesionais, incentivar os novos talentos en Artesanía de Galicia, promover o relevo xeracional e apostar pola introdución da innovación e do deseño nos procesos de produción. O prazo de presentación de candidaturas estará aberto desde o 15 ata o 29 de outubro deste ano\nO Premio Artesanía de Galicia, dotado con 9000 euros, está dirixido a obradoiros artesáns inscritos no Rexistro Xeral de Artesanía de Galicia. Premiarase a obra que represente as liñas desexadas para unha artesanía competitiva no mercado actual como son o deseño, a adaptación ou a conservación das técnicas e valores tradicionais máis característicos da nosa artesanía, a incorporación ás tendencias actuais, a innovación e a boa calidade da obra. Poderanse presentar a esta categoría todos os obradoiros artesáns inscritos no Rexistro Xeral de Artesanía de Galicia.\nO Premio Traxectoria ten carácter honorífico e trátase dun premio outorgado polo propio sector. O obxectivo é recoñecer a traxectoria profesional consolidada dun profesional da artesanía galega, a súa contribución á posta en valor e á promoción da nosa artesanía, a calidade do seu traballo así como o seu compromiso coa divulgación e coa transmisión pedagóxica dos principais valores positivos no eido da nosa artesanía. O galardón está dirixido a artesáns en activo ou retirados que estean ou estiveran inscritos no Rexistro Xeral de Artesanía de Galicia e cunha actividade mínima e demostrable no sector de 20 anos. As candidaturas poderanas presentar obradoiros rexistrados, asociacións profesionais de artesáns de Galicia ou outras entidades públicas ou privadas.\nOs Premios Artesanía de Galicia fan especial fincapé na incorporación dos artesáns máis novos a través do apoio á súa formación especializada co Premio Bolsa Eloy Gesto, que está dotado con 4000 euros para investir nun centro de formación de prestixio. Nesta categoría, a Xunta busca potenciar o relevo xeracional no sector, o acceso de novos talentos á artesanía e a súa profesionalización. Premiarase a candidatura que presente unha proposta para a súa formación nun centro formativo ou nun obradoiro artesanal de referencia no eido da artesanía e do deseño. Valorarase o carácter innovador do proxecto, a transferencia de coñecemento que se pretende acadar con esa formación, a incorporación das novas tecnoloxías, o currículo da persoa candidata e a potencialidade de incorporación desta formación para a elaboración dun produto artesanal innovador. Tamén se terá en conta o grao de madurez, a calidade na presentación da proposta, así como a colaboración entre distintas actividades artesanais. Nesta categoría poderán participar todos os artesáns inscritos no Rexistro Xeral de Artesanía de Galicia cunha idade máxima de 40 anos no ano 2020.\nBases da convocatoria no DOG


Re-acciona. Servizos de mellora competitiva para pemes galegas | Próximos eventos\n1/04/2022 Como adapto o meu negocio aos tempos de incerteza?\nA convocatoria do programa Re-acciona está aberta ata o 8 de ABRIL. Son un total de 15 servizos para axudar a mellorar a competitividade da......\n31/03/2022 Como protexo a miña empresa dos riscos cibernéticos?\n30/03/2022 Revisión orzamentaria e custos en xestión de crise e incerteza\n29/03/2022 Vantaxes de financiar e protexer as miñas innovacións\n28/03/2022 Como implanto un CRM de marketing integral na miña empresa?\n25/03/2022 Como automatizo procesos administrativos coa tecnoloxía RPA?\nRe-acciona permite detectar procesos susceptibles de automatización con software RPA (robotic process automation). O aforro de custes, a reducción de erros e a optimización de......\n24/03/2022 Como vendo en tempos de incerteza? A estratexia comercial é a clave\n22/03/2022 Business Intelligence: un aliado para a xestión diaria da túa empresa\nSacar o máximo proveito dos datos do teu negocio para xerar cadros de mando de intelixencia de negocio. Ese é un dos obxectivos do evento......\n21/03/2022 Que son as axudas para pemes Re-acciona e como pode aproveitalas a túa adega?\n18/03/2022 Que son as axudas para pemes Re-acciona e como podes aproveitalas?\n16/03/2022 Que son as axudas para pemes Re-acciona e como pode aproveitalas a túa adega?\n15/03/2022 Que son as axudas para pemes Re-acciona e como pode aproveitalas a túa adega?\n10/03/2022 Claves para definir a estratexia de financiamento da innovación\n22/02/2022 Conto cun cadro de mando dixital? Claves para medir os resultados do meu marketing dixital\nA convocatoria do programa Re-acciona está aberta ata o 4 de MARZO. Son un total de 15 servizos para axudar a mellorar a competitividade da......\n18/02/2022 Como profesionalizo a xestión da miña empresa?\n15/02/2022 Como logro máis liquidez mediante a reestruturación da débeda financeira?\n10/02/2022 Como podo protexer as miñas innovacións? Patentes de software\n9/02/2022 Que son as axudas Re-acciona e como podo aproveitalas?\n8/02/2022 Como melloro a miña estratexia dixital para captar clientes?\n4/02/2022 Como dirixo o crecemento da miña empresa en período COVID-19?\n1/02/2022 Como melloro os resultados comerciais da miña empresa en época COVID-19?\n27/01/2022 Que son as axudas para pemes Re-acciona e como podes aproveitalas?\n21/01/2022 Como valido o interese do mercado no meu produto?\nA convocatoria do programa Re-acciona está aberta ata o 28 de XANEIRO. Son un total de 15 servizos para axudar a mellorar a competitividade da......\n18/01/2022 Que son as axudas para pemes Re-acciona e como podes aproveitalas?\n14/01/2022 Como reorganizo o grupo de empresas para optimizar custes e simplificar a estructura mercantil?\nA próxima convocatoria do programa Re-acciona servirá para mellorar a competitividade da túa empresa. Para iso, podes elixir entre un total de 15 servizos. Para que......\n30/11/2021 Detección de novas liñas de negocio: experiencia Re-acciona\n25/11/2021 A miña empresa, como afronta os retos de 2022? Claves de futuro\n11/11/2021 Queres mellorar o teu negocio grazas ás axudas Re-acciona COVID-19?\n10.00-10.05 Introducción y presentación de ponentes Pedro García Orois. Delegado en Vigo del Colegio Oficial de Gestores Eladio Otero García. Subdirector......\n9/11/2021 Queres mellorar o teu negocio grazas ás axudas Re-acciona COVID-19?\nO Igape lanza o programa Re-acciona COVID-19 para axudar ás empresas galegas a adaptarse ao novo contexto económico provocado pola pandemia. Para iso, podes elixir......\n9/11/2021 ECONOMÍA CIRCULAR NA PRÁCTICA: casos de éxito aplicables na túa peme\n5/11/2021 Queres vender máis en mercados internacionais?\n5/11/2021 Como activo o meu plan de internacionalización? Aumento de exportacións e novos mercados\n5/11/2021 Queres mellorar o teu negocio grazas ás axudas Re-acciona COVID-19?\n3/11/2021 Queres mellorar o teu negocio grazas ás axudas Re-acciona COVID-19?\n19/10/2021 Como chego co meu negocio a novos mercados?\n14/10/2021 Claves para reforzar a miña empresa no novo contexto económico\n24/09/2021 Garantir o futuro da miña empresa. Claves de organización e xestión\nA próxima convocatoria do programa Re-acciona servirá para mellorar a competitividade da túa empresa. Para iso, podes elixir entre un total de 15 servizos. Para......\n28/07/2021 Como avanzo cara a excelencia alimentaria? Seguridade, calidade e satifacción dos clientes\n18/06/2021 Como reduzo o risco de ciberataques na era dixital?\n11/06/2021 Requisitos entidades colaboradoras do programa Re-acciona covid-19\nO Igape ten aberto o proceso de selección das entidades colaboradoras que xestionarán o Re-acciona covid-19, o programa que ofrecerá servizos de asesoramento especializado ás......\n4/06/2021 Como protexo as miñas patentes, marcas e deseños? Axudas dispoñibles\nO venres, 4 de xuño, ás 12:30 horas, falamos das axudas que están dispoñibles para protexer as patentes, as marcas e os deseños. 12:30......\n28/05/2021 O deseño, promotor da innovación na miña empresa\n21/05/2021 Pasos para o desenvolvemento estratéxico da miña empresa. Caso de éxito de Re-acciona\nA nova convocatoria do programa Re-acciona servirá para mellorar a competitividade da túa empresa. Para iso, podes elixir entre un total de 15 servizos. Para......\n23/04/2021 Problemas comerciais habituais e propostas de mellora para o meu negocio\n15/04/2021 Como mellorar a miña estratexia de marketing dixital?\n5/03/2021 Ferramentas para protexer a innovación da miña empresa\n19/02/2021 Como adapto a miña produción e cadea loxística para ser máis eficiente?\n12/02/2021 Como afronta a miña empresa as consecuencias legais da covid-19?\n17/12/2020 Como protexo a información da miña empresa en tempos do teletraballo?\n15/12/2020 Claves para unha boa xestión e planificación comercial\n20/11/2020 Os procesos certificables, como me axudan a adaptar a miña empresa ao escenario post-covid?\nA nova convocatoria do programa Re-acciona servirá para mellorar a competitividade da túa empresa. Para iso, podes elixir entre un total de 15 servizos. Para que......\n12/11/2020 Como consigo un proxecto de futuro para o meu negocio?\n3/11/2020 Como aproveitar as axudas Re-acciona? Deseña a estratexia que marcará o futuro da túa empresa\nA nova convocatoria do programa Re-acciona servirá para mellorar a competitividade da túa empresa. Para iso, podes elixir entre un total de 15 servizos e......\n21/10/2020 Da idea ao mercado: deseñar, protexer e financiar produtos e servizos innovadores\n12:30 horas. Benvida AMTEGA. 12:40 horas. Os ciberataques triplicáronse no confinamento. Adapta a túa seguridade ó escenario post-covid Servizo Estratexia de ciberseguridade para a peme......\n24/09/2020 Nova xestión empresarial escenario post-covid\nPara que coñezas en detalle o servizo Re-acciona que mellor se adapta ás túas necesidades, está en marcha un ciclo de webinars, no que os......\n16/09/2020 Financiamento e axudas escenario post-covid\n14/09/2020 Innovación en Saúde con Design Thinking\n11/09/2020 A profesionalización nos negocios familiares. Liderar o cambio de cultura\n10/09/2020 Como activar a túa empresa coas axudas Re-Acciona de Igape?\n10/09/2020 Financia e completa o deseño de produto cunha protección adecuada. Asegura o valora da tú empresa\n09/09/2020 Atopa financiamento e protexe a túa actividade creativa e artística. Rentabiliza o teu valor\n9/09/2020 Análise de potencial competitivo. Unha oportunidade de mellora empresarial\n8/09/2020 Análise de potencial competitivo. Unha oportunidade de mellora empresarial\n08/09/2020 Como activar a túa empresa coas axudas Re-Acciona de Igape?\n3/09/2020 Como activar a túa empresa coas axudas Re-acciona do IGAPE?\n29/07/2020 Como impulsar a industria metalúrxica a través da innovación e a dixitalización?\n14/07/2020 A profesionalización e a estratexia, piares para reforzar o sector agroalimentario\n18/06/2020 Hoxe o protagonista es ti! Casos reales de estandarización e xestión visual. Lean como forma de pensar diferente\n17/06/2020 A innovación para afrontar entornos VUCA: volátiles, incertos, complexos e ambiguos\nLugo acolle a celebración dun obradoiro informativo para dar a coñecer os detalles do novo programa de Re-acciona. Concretamente, vanse presentar os servizos de Innovación: Deseño e lanzamento de produtos......\nMartes, 17 de marzo en O PORRIÑO (Pontevedra)\nO Porriño (Pontevedra) acolle a celebración dun obradoiro informativo para dar a coñecer os detalles do novo programa de Re-acciona. Concretamente, vanse presentar os servizos de Innovación: Deseño e lanzamento......\nMércores, 11 de marzo en OURENSE\nOurense acolle a celebración dun obradoiro informativo para dar a coñecer os detalles do novo programa de Re-acciona. Concretamente, vanse presentar os servizos de Innovación: Deseño e lanzamento de......\nMartes, 10 de marzo en FERROL (A Coruña)\nAs instalacións do CIS Tecnoloxía e Deseño, ubicadas en Ferrol, acollen a celebración dun obradoiro informativo para dar a coñecer os detalles do novo programa de Re-acciona.......


As nenas - A luz das nenas\nPrograma a luz das nenas\nAnte a violencia e a desigualdade que viven as nenas en todo o mundo, queremos:\nDar a coñecer a situación de violencia que sofren a diario.\nAtendelas, acompañalas e mellorar a súa autoestima e a percepción no seu ambiente.\nProtexelas, mellorando a súa prevención e defensoría.\nIncidir para transformar as causas desta inxustiza.\nA través do noso programa A LUZ DAS NENAS, en marcha dende o ano 2012, participaron máis de 32.000 nenas de distintos países de África e América Latina. Son nenas en alto risco de sufrir calquera tipo de violencia: nenas en situación de extrema pobreza, de desprazamento, migración ou refuxio, en risco de embarazo, pertencentes a poboacións indíxenas, con algunha discapacidade ou vítimas de matrimonio precoz, de conflitos ou de violencia sexual.\nEste programa pretende diminuír a situación de violencia física, psicolóxica e sexual que sofren as nenas, a través de tres liñas fundamentais:\n1. Atención a nenas e adolescentes vítimas da violencia\nOfrecemos rehabilitación psicolóxica e social ás nenas vítimas da violencia, mellorando a súa autoestima e realizando actividades de formación e integración. Detectamos e atendemos a violencia contra as nenas e acompañamos a denuncia dos casos máis graves.\n- Colexio Fe y Alegría Guatemala.\n2. Prevención da violencia contra as nenas\nPrevemos e denunciamos a violencia contra as nenas, xerando ambientes escolares seguros para elas e promovendo relacións equitativas, traballando ademais con docentes, familias e institucións. Traballamos para mellorar a protección de nenas e adolescentes, así coma a súa autoestima e percepción. Ofrecémoslles formación en saúde sexual e reprodutiva e, xunto á comunidade educativa, xeramos ambiente escolares seguros que promovan relacións equitativas que preveñan a violencia de xénero na escola.\n- Colexio Fe y Alegría Cannán, Haití\n3. Acceso educativo para nenas\nA educación é un medio fundamental para acadar o cambio e a xustiza social. A escola pode ser un espazo seguro onde se reciba unha educación de calidade, integral e inclusiva e un axente que traballe en comunidade e en rede, axudando a combater a violencia contra as nenas.\nPor iso, fomentamos o acceso á educación e á súa permanencia escolar a través de bolsas, reforzo escolar, distribución de kits de hixiene persoal e acompañamento para a mellora do seu benestar psicosocial.\n- Campo de refuxiados sudaneses no Chad.\n32.747 nenas atendidas no programa\nLinas de intervención\nAtención ás vítimas da violencia\nQueremos nenas libres de violencia\nPor iso queremos impulsar unha protección internacional efectiva dos Dereitos das Nenas, para que deixen de ser suxeitos de violencia, intimidación e abusos. Co teu apoio defenderemos os seus dereitos ante a Alta Comisionada das Nacións Unidas para os Dereitos Humanos.\nPODES AMPLIAR A INFORMACIÓN NO NOSO INFORME “NENAS LIBRES DE VIOLENCIA”


Adif comprométese a unha reunión a tres bandas este mes para avanzar na Intermodal - Xornal de Lugo " />\nAdif comprométese a unha reunión a tres bandas este mes para avanzar na Intermodal\nXunta de GaliciaConcello de LugoLara MéndezMinisterio de FomentoAdifalcaldesaEstación intermodal de LugoJuan BRavoVía férrea Ourense-Monforte- Lugo\nA Alcaldesa de Lugo, Lara Méndez, mantivo esta mañá en Madrid un encontro co presidente de ADIF, Juan Bravo, no que se acadou o compromiso da entidade pública empresarial dunha nova xuntanza este mesmo mes, en concreto na semana do 22 de xaneiro, a tres bandas –Adif, Xunta e Concello- para impulsar a construción dunha Estación Intermodal en Lugo, a única das grandes cidades galegas para a que nin nos orzamentos autonómicos nin nos estatais se contemplan a día de hoxe fondos.\nNa nova xuntanza a celebrar antes de finalizar o mes participarán técnicos das tres administracións co fin de “avanzar no proxecto da Intermodal, o único que nos garante que o AVE chegue a Lugo e, deste xeito, dispoñer de infraestruturas ferroviarias modernas que nos comuniquen co resto de Galicia e da Meseta, que vertebren o territorio, impulsen o desenvolvemento social e económico da nosa cidade e nos fagan, en definitiva, cidadáns de primeira, como se merecen os lucenses”, asegurou a rexedora.\nMéndez cualificou deste xeito de “fructífero” o encontro co presidente de Adif, no que tamén participou a directora xeral de Explotación e Construción desta entidade pública empresarial dependente do Ministerio de Fomento, un encontro que se celebrou tras a petición realizada pola rexedora a finais do pasado mes de maio.\n“Xa antes de comezar deu os seus froitos, polo que cabe esperar que empecemos a materializar este proxecto de maneira inmediata. E dígoo porque de camiño a Madrid soubemos que a Xunta xa empeza a falar de investimentos, de partidas presupostarias, e iso é o que necesitamos, compromisos orzamentarios para poder materializar este gran proxecto que é a Intermodal para Lugo”, subliñou a Alcaldesa en referencia ao anuncio da Xunta desta mañá sobre o remate dos estudos previos da Estación, para a que dixo estimar necesario un investimento de 6,5 millóns de euros.\nNo transcurso do encontro analizáronse tamén os traballos de mellora que está a levar a cabo Adif para cumprir co compromiso do Ministerio de Fomento de executar actuacións de mellora do trazado existente entre Ourense e Lugo. En concreto, trátase da renovación de vía da liña férrea Ourense-Monforte de Lemos-Lugo, a electrificación entre Lugo e Monforte, e os proxectos para a supresión de todos os pasos a nivel da liña. Actualmente, estanse redactando para a súa licitación inmediata os proxectos para a renovación da infraestrutura, na parte que non se verá afectada polas variantes. Ademais, está previsto que os estudos informativos para as novas variantes do trazado, que corresponden á Secretaría Xeral de Infraestruturas (SGI) do Ministerio de Fomento, poidan estar listos ao longo deste ano para poder licitar a redacción dos proxectos en 2019.


Propón tráfico restrinxido para o barrio de Trabanca\nA concelleira do BNG cos veciños de A Trabanca\nPadrón. O BNG de Padrón levou o pleno varias propostas para dar solución a situación de inseguridade vial á que están expostos os veciños de A Trabanca. Ao salón plenario acudiu un grupo de veciños do barrio padronés que están debordados coa situación creada e demandan solucións inmediatas.\nBea Rei, concelleira do BNG, trasladou ao pleno a inquedanza dos veciños e pasou a detallar a proposta, xa explicada aos residendes do barrio, que na súa inmensa maioría considerárona oportuna e necesaria para súa seguridade. Recordou que o tramo da Trabanca sempre supuxo un perigo para a veciñanza e os viandantes dado o estreito das beirarrúas e da propia estrada. Aclarou que tras a actuación promovida polo goberno do Concello de Padrón, o perigo vese incrementado.\nO BNG defendeu a peonalización ou ben restrinxir o tráfico do espazo formigonado (Fonte do Carme - estreito da Trabanca) a residentes e a servizos públicos. Esta zona sería accesible a residentes (entre Fonte do Carme-cruce de acceso Santiaguiño do Monte) , servizos públicos e ás circunstancias especiais que o demandasen. O tramo tería limitado a velocidade a 20 km/h. M. Rendueles


1388 - Howling Pixel\nTamerlán faise proclamar sultán e inicia a conquista da Asia central, de Irán, de Siria e máis de Turquía.\nMargarida I accede ao trono de Dinamarca e Noruega, logo de exercer como rexente do seu fillo Olav II.\nO rei Xoán I de Castela institúe o título de Príncipe de Asturias para o infante herdeiro da Coroa castelá.\nDai Jin (Tai Chin), pintor chinés (en transcrición Wade-Gilles Tai Chin) (m. 1462).\nTossiat é unha vila francesa do departamento do Ain, na rexión de Ródano-Alpes.


Crónica TERBUTALINA + OH AYATOLLAH en la Sala Mardi Gras (A Coruña, 25/03/2017) – Esturión Music\npor esturionmusic · 27 marzo, 2017\nQue o Sábado se ía armar unha boa festa na Coruña era algo que xa se intuía, e máis cando días atrás se esgotaban todas as entradas dispoñibles para o concerto. O certo é que Terbutalina ten unha chea de seguidores que non ían deixar pasar a ocasión de bailar descontrolados cos temas da banda.\nO lugar elixido para dita festa foi a mítica sala Mardi Gras, que arredor das dez e media da noite xa presentaba unha moi boa entrada para presenciar a Oh Ayatollah, os encargados de ir quentando a un público xa de por sí moi quente. O xove quinteto presentan un pop en galego, moi divertido e bailable que transmite moi bo rollo.\nPouco antes da media noite saltan ó escenario os grandes protagonistas da noite, Terbutalina, ataviados coma sempre con gafas de sol e camisas hawaianas. A sala estaba xa ateigada ata os topes de xente que se puxeron a bailar dende o primeiro tema, que por certo era novo. Presentaron un total de catro cancións novas que se van incluír nun novo EP que verá a luz nos próximos meses.\nDurante o concerto soaron un total de trinta temas de toda a súa discografía, pero sobre todo do seu anterior disco, “Al Otomano se le va la mano”, de feito o tocaron íntegro. Non faltaron outros himnos como Compostela, Ben peinados ou Fai Sol. Coñecendo o irreverente humor da banda, tamén se fixo referencia a polémica xurdida arredor do cartel do Entroido da Coruña.\nConcerto de Terbutalina na Sala Mardi Gras (6 temas)\nPero o que mellor define o que é vivir un concerto de Terbutalina é ver os cristais da sala empapados, e a xente envolta nunha voráxine de suor, cervexa a baile desenfreado. Isto é, sen dúbida, unha experiencia que da gusto vivir de cando en vez.\nO grupo se encontra embarcado nunha xira que durante os meses de Marzo, Abril e Maio vailles levar aos principais puntos de xeografía galega así como ao resto de España, incluíndo o Freakland Festival no que van compartir cartel cos Dictators NY na Sala Tarari de Ponferrada.\nOutros traballos con Terbutalina: Entrevista e Galería de fotos do concerto.\nEtiquetas: 2017al otomano se le va la manoBraisCoruñaCrónicaDiegodiego poseLucía FernándezmiguelOh! AyatollahSala Mardi Grassamuterbutalinavídeo\nSiguiente historia Entrevista con... Óskar Logi (The Vintage Caravan)\nHistoria previa Gira española "The Brew" (Marzo y Abril 2017)\nCrónica RF16: Jueves 7 (Soldier, Tesseract, While She Sleeps, Bad Religion, Bring Me The Horizon y VOLBEAT)


Excarcerado un condutor tras caer co seu vehículo por un desnivel despois de saírse da vía en Moaña | Axega\nExcarcerado un condutor tras caer co seu vehículo por un desnivel despois de saírse da vía en Moaña\nUn condutor foi excarcerado este mediodía tras saírse da vía e caer por un desnivel duns tres metros cando circulaba pola estrada que une Domaio e San Lourenzo, á altura da localidade pontevedresa de Moaña.\nUn particular foi quen, pasados uns minutos das 12:00 horas deste mediodía, chamou ao 112 Galicia para pedir axuda. Aseguraba que, polo menos, había unha persoa ferida. Con estes datos, dende o CIAE alertouse ao 061-Urxencias Sanitarias, á Garda Civil de Tráfico e aos Bombeiros do Morrazo. Así mesmo, informouse á Policía Local e aos efectivos de Protección Civil.\nTras chegar ao punto, persoal sanitario comunicou ao 112 Galicia da posibilidade de persoas atrapadas, polo que, de inmediato, os Bombeiros saíron decontado cara o lugar.\nNada mais chegar, os Bombeiros procederon á excarceración do condutor. Indicaron que foi preciso cortar parte do vehículo para que o persoal sanitario puidese evacuar á vítima.\nCatro feridos en San Cibrao\nPasados uns minutos das 13:00 horas deste mediodía, un particular alertaba ao 112 Galicia dun choque frontal entre dous turismos que circulaban pola estrada vella de Seixalbo, no alto do Cumial. Indicaba que non podía asegurar si había xente atrapada pero si indicaba que vía como unha muller estaba sentada no interior dun dos vehículos. Decontado, tras recibir o aviso, dende o Centro Integrado de Atención ás Emerxencias (CIAE) alertouse ao 061-Urxencias Sanitarias e aos Bombeiros de San Cibrao. Ademais, informouse da situación aos axentes de Tráfico, aos membros do GES de Pereiro de Aguiar e aos efectivos de Protección Civil da localidade.\nUnha vez no punto, os Bombeiros confirmaron ao persoal do 112 que non foi preciso excarcerar pero si axudaron a sacar a unha muller do interior dun dos vehículos. Indicaron que, finalmente, foron catro persoas as que resultaron feridas, tres adultos e un menor.


Temos 27 convidados en liña\tDesmontando a teima da CEOE contra o colectivo de empregados públicos\nEscrito por Xosé Ramón Vázquez e Anxo Anta\tVenres, 13 Xaneiro 2012 14:26\tNo punto de mira destes ataques non estamos as empregadas e empregados públicos senón o suculento negocio que supoñen os servizos públicos. Porén, teñen máis culpa as Administracións que son as que apertan o gatillo.A CEOE, a confederación de empresarios que preside Juan Rosell, día si e día tamén coa mesma milonga. Elabora sesudos estudos que publica na súa páxina web (mellor non preguntar cantos bolseiros en precario adican a estas cousas) con impactantes titulares e conclusións inapelables pero que sempre din o mesmo: os empregados e empregadas públicas sobramos.\nSobramos nós ou é que, realmente, somos un escollo para os negocios da patronal? Non será que o que molesta realmente son os Servizos Públicos? Nos últimos informes que publica algunha prensa, á cal temos que agradecer a constante procura no rigor xornalístico publicándoos sen escoitar a opinión do colectivo de empregados públicos, hai unhas cantas conclusións que dan de froito os titulares agardados. Imos resumir para non nos estender en demasía que para iso xa están os asalariados da CEOE: “Nos últimos 30 anos o emprego público subiu un 100% e o emprego privado un 50%”.“Os funcionarios do Estado Español son menos produtivos que a media da UE”. “As competencias están duplicadas entre o Estado e as Comunidades Autónomas”. Por último, podemos observar unha especial xenreira contra o estado autonómico e incluso contra a Administración Local como os maiores culpables desta crise.\nAxudas de 100.000 millóns de euros dos orzamentos do Estado do 2012 para os bancos, mentres os imprescindibles e inevitables recortes de Rajoy rondan os 16.500 millóns.Nos últimos anos, a clase empresarial recibiu 4.000 millóns anuais en subvencións para reducir déficits. Un exemplo: Renault España recibiu subvencións que triplicaron as súas ganancias con respecto a 2009.O 20% da actividade comercial no estado español faise con diñeiro negro, ou sexa, que non paga impostos e está fóra da lei. Poderíase facer un contraste entre o que cobran os empregados públicos, sempre por nómina e pasando pola caixa fiscal (como ten que ser) co dato anterior.Tres de cada catro autónomos decláranse mileuristas. Este último dato podería estar incluído dentro do informe anterior.O tipo oficial do imposto de sociedades é do 30% para as grandes empresas e o 25% para pemes, non entanto, estas pagan de media o 10% dos seus beneficios. Explicacións e motivos desta disparidade, tendo en conta que os fogares pagan de media un 11,5%. Dentro desta proposta de informe, poderíase facer un engadido para explicar porque a secretaria de Botín paga máis impostos cá el.A CEOE move 587 millóns de euros anuais e de cada 10 euros que ingresa 7 son de subvencións públicas do Estado e das Comunidades Autónomas.\nAs comparacións da patronal son sempre demagóxicas, comparan o emprego público de agora co de hai 30 anos, pero non comparan os servizos públicos, a educación, a sanidade e os servizos sociais actuais cos de hai trinta anos, aí está a trampa. Os feitos son indiscutibles, o estado social deu un gran salto neses trinta anos, ou non? Facer garderías, hospitais, centros de dependentes, colexios, universidades, axudas sociais, etc... é malgastar? Todo indica que, para a CEOE, a chave do problema está en facerse con este negocio.Nota remitida aos mediosNingunha agresión sen resposta!


Deputación, Concello de Lobios e Fundación San Rosendo promoven a construción dunha residencia para persoas maiores - Deputación Provincial de Ourense\nManuel Baltar, María del Carmen Yáñez e José Luís Gavela asinaron hoxe un convenio de colaboración que ten como obxectivo a edificación deste centro con capacidade para 80 prazas.\nPara tal fin, a institución provincial destinará unha achega de 400.000 euros para financiar o custe da Residencia.\nOurense, 9 de agosto de 2018.- O presidente da Deputación de Ourense, Manuel Baltar asinou hoxe, en Lobios, un convenio de colaboración coa alcaldesa do municipio, María del Carmen Yáñez; e co presidente da Fundación San Rosendo, José Luís Gavela, que ten como obxectivo promover a construción dunha residencia para persoas maiores no municipio de Lobios con capacidade para atender ao menos a 80 persoas.\nEsta nova alianza permitirá non só a creación dunha residencia con 80 prazas, senón tamén a "creación de preto de 35 postos de traballo que van a dinamizar económica e socialmente esta vila, na que a Fundación San Rosendo xa conta cun evidente protagonismo coa xestión do Balneario de Río Caldo", sinalou Baltar.\nCoa sinatura deste convenio, na que tamén estivo presente o presidente de honra da da Fundación San Rosendo, Benigno Moure, materializamos "un proxecto longamente demandado polo Concello de Lobios no que a Deputación colabora economicamente de forma rotunda, tendo en conta o bo estado das finanzas provinciais", explicou Baltar, quen agradeceu a colaboración da Fundación San Rosendo que "non só vai a construír a Residencia, senón que tamén encargarase da xestión desta importante infraestrutura".


Asistiu a cursos a cargo de Albert Boadella, Ángel Burgos, John Wright, Eric De Bont, Gloria Padura e Ángel Almazán entre outros.\nFoi axudante de dirección nos espectáculos teatrais ‘Ñiki Ñaque’ (Ollomoltranvía, 2000) e ‘Policía’ (Ollomoltranvía, 2001).\nNo teatro realizou as seguintes obras: ‘Caleidoscopio’ (Títeres Falcatrúa, 1991), ‘A hora de Evaristo Freire’ (Caroza Teatro, 1994), ‘Os trasnos da biblioteca’ (Caroza Teatro, 1995), ‘Sursum Corda’ (Caroza Teatro, 1995), ‘Cento Voando’ (Caroza Teatro, 1996), ‘Ler é descubrir’ (Caroza Teatro, 1998), ‘Os carros do camiño’ (Ollomoltranvía, 1999), ‘Fillo do rigor’ (Caroza Teatro-Teatro Maltés, 2000), ‘A Gaiola’ (Caroza Teatro-Teatro Maltés, 2001), ‘Porca Vita’ (Caroza Teatro – Teatro Maltés, 2002), ‘Cruzando a Ría’ (Caroza Teatro – Teatro Maltés, 2002), ‘A espada de Raex’ (Caroza Teatro - Teatro Maltés, 2003), ‘Pallasos’ (Uvegá teatro, 2004), ‘Flash-Back Compostela’ (2004) e 'Hamlet' (RTA producións, 2006).\nNo cine fixo ‘Pedrouzo á Habana’ (2005), ‘Romasanta’ (2003) e ‘A Orixe’ (Documental, 2003) e para televisión traballou en ‘Chapapote...o no’ (Tv Movie, 2005), ‘Rías Baixas’ (Teleserie TVG, 2004), ‘Libro de familia’ (Teleserie TVG, 2004), ‘Terras de Miranda’ (Teleserie TVG, 2004), ‘As leis de Celavella’ (Teleserie TVG, 2003) e ‘Galicia Expres’ (Teleserie TVG, 2000).\nÉ socio fundador da compañía de teatro profesional ‘Caroza Teatro-Teatro Maltés’ en 1994.\nFoi monitor de teatro na Cruz Vermella (A Coruña, 2005), C.E.I.P Santa Baia (Boiro, 2004), C.S.C de Vidán (Santiago, 2001), C.S.C Aurelio Aguirre (Santiago, 2001), C.P. de Moeche (Ortigueira, 1997- 1999), La Salle (Ferrol, 1995) e no Instituto Marqués de Suances (Ferrol, 1995).


Plans de sostibilidade turística para a Ribeira Sacra e Santiago de Compostela\nGalicia contará con dous plans de sostibilidade turística para a Ribeira Sacra e Santiago de Compostela. Estes plans terán como fin promover accións de promoción nestes destinos e mellorar a súa competitividade. A decisión foi trasladada hoxe polo Goberno central ao vicepresidente primeiro, Alfonso Rueda, durante a reunión, por vía telemática, da Conferencia Sectorial de Turismo, á que tamén asistiron representantes do resto de comunidades autónomas e a ministra de Industria, Comercio e Turismo, Reyes Maroto.\nOs programas de Plans de sostibilidade turística foron unha das medidas acordadas o pasado xuño, na propia Conferencia Sectorial, para reactivar e dinamizar o sector. Dentro desta iniciativa, a Xunta propuxo un total de catro plans: o de Santiago de Compostela e a Ribeira Sacra, que foron aprobados; e outros dos para Ourense Termal –relativo a distintos concellos da provincia ourensá- e A Mariña Lucense. Non obstante, e malia a intención do Goberno autonómico de cofinanciar os catro proxectos, o Goberno Central só aprobou dous.\nAs propostas que presentou a Xunta foron as dos proxectos mellor puntuados dos 15 valorados por Turismo de Galicia, de acordo coa convocatoria desta liña de apoio aos destinos turísticos. O programa de Plans de sostibilidade turística divídese en dous tipos, destinados a destinos pioneiros e destinos do medio rural ou do interior. O primeiro destes plans está dirixido a resolver os problemas que presentan os destinos maduros, caracterizados pola súa demanda turística o que ás veces supón sobrecarga urbanística e ambiental, como o caso de Santiago de Compostela; e os segundos, como o da Ribeira Sacra, van dirixidos a espazos con patrimonio cultural, en espazos naturais protexidos ou en zonas costeiras pouco desenvolvidas.


Escolares do CEIP O Grupo intercambian alimentos por libros no IV Mercado Solidario - Canal Rías Baixas\nEscolares do CEIP O Grupo intercambian alimentos por libros no IV Mercado Solidario\nRIBEIRA> O CEIP O Grupo de Ribeira celebrou esta mañá o IV Mercadiño Solidario. Trátase dunha iniciativa promovida pola biblioteca do centro na que intercambian libros por alimentos. Tódalas doazóns recadadas irán destinadas a Cáritas e ó comedor social.\nOs escolares do CEIP O Grupo de Ribeira fixeron gala da súa faceta máis solidaria achegando as súas doazóns ó mercadiño solidario celebrado esta mañá na praza do concello no que os cativos intercambiaron alimentos por libros.\nRecolléronse principalmente alimentos non perecedoiros que serán entregados a Cáritas e ó comedor social da entidade.\nTrátase xa da cuarta edición deste mercadiño que promove o colexio ribeirense dende o departamento da biblioteca e, ata o momento, a resposta da xente non puido ser mellor.\nA boa resposta de toda a comunidade educativa supón un aliciente máis para seguir promovendo este mercadiño en próixmo anos. Porque non hai mellor maneira de despedir o curso que con esta iniciativa que ademais da súa vertente solidaria fomenta o hábito de lectura entre os máis cativos.\nArtigo anteriorVilaxoán Canta regresará ás festas do Carme coa dirección de Álvaro Cardalda e varias novidades\nSeguinte artigoOs veciños de Palmeira demandan un médico a tempo completo\nBoiro adopta medidas de reforzo da seguridade na contorna dos centros...


Mandriva Linux - Wikipedia, a enciclopedia libre\nMandriva Linux, antes chamada Mandrake Linux, é unha das principais distribucións Linux da actualidade e é creada por Mandriva, antiga Mandrakesoft. Está enfocada a usuarios da informática principiantes ou con coñecementos medios.\nNacida a partir de Red Hat Linux 5.1 engadiu o escritorio KDE e comezou o seu propio camiño incluíndo ferramentas propias e modificadas dirixidas á facilitar a modificación do sistema; máis logo refúndase coma Mandriva Linux no ano 1998 o se fusionar esta, Mandrake Linux, coa brasileira Conectiva Linux.\nA empresa francesa Mandriva adícase á distribución e soporte do sistema operativo Mandriva Linux e ten a súa sé administrativa nun centro de desenvolvemento de París e un centro de desenvolvemento de Curitiba no Brasil. O laboratorio brasileiro recibe o nome de Mandriva Conectiva. Ademais destes dous centros, Mandriva conta cun terceiro nos EEUU, en San Diego. Ademais da propia corporación, Mandriva conta cunha boa cantidade de voluntarios de todo o mundo que contribúen desenvolvendo, informando de erros, prestando axuda ou traducindo. No ano 2005 Mandriva adquiriu activos de Lycoris, responsable da distribución homónima dos EEUU.\nMandriva Linux é software libre distribuído baixo a licenza GPL. Pode ser instalada ou probada dende un Live CD e ofrece os escritorios KDE, GNOME, LXDE e Xfce.\nMandriva 2008.1 con GNOME\nTraído desde "https://gl.wikipedia.org/w/index.php?title=Mandriva_Linux&oldid=5242287"\nÚltima edición o 4 de setembro de 2019 ás 18:11\nA última edición desta páxina foi o 4 de setembro de 2019 ás 18:11.


O Auditorio Municipal acolle o luns a charla-coloquio Violencia de xénero, unha realidade oculta\nCatro profesionais da asociación Mulleres en Igualdade de Vigo ofrecerán unha visión multidisciplinar da violencia física, psicolóxica, sexual e económica contra as mulleres // Incidirán na necesidade de que a sociedade se implique na súa prevención e axude a detectar posibles casos\nO Auditorio Municipal acolle o vindeiro luns, 30 de setembro, ás 19 horas a charla-coloquio Violencia de xénero, unha realidade oculta, organizada pola Concellería de Igualdade en colaboración coa asociación Mulleres en Igualdade de Vigo e financiada pola Secretaría Xeral de Igualdade da Xunta de Galicia, no marco dunha campaña de prevención da violencia machista que pretende chegar, específicamente, a zonas do rural.\nCatro integrantes do equipo técnico do colectivo Mulleres en Igualdade unha psicóloga, un socióloga, unha politóloga e un avogado desprazaranse a Valga para ofrecer unha visión multidisciplinar desta problemática social. Falarase da violencia física, pero tamén doutros tipos de violencia que se exercen contra as mulleres, como a psicolóxica, a económica ou a sexual, tratando de concienciar á poboación de que todos podemos e debemos axudar na súa prevención.\nOs profesionais que participarán no coloquio farán fincapé en que non existe a víctima tipo. Calquera muller pode verse atrapada nunha relación tóxica da que non consegue saír e acabar sufrindo violencia de xénero. Por iso é importante que a familia, os amigos e os veciños saiban recoñecer os síntomas da violencia machista para poder actuar antes de que se produza unha traxedia.\nO Concello fai un chamamento á veciñanza para que asista á charla-coloquio e lembra que os Servizos Sociais municipais e o Centro de Información á Muller que ofrece asesoramento psicolóxico e xurídico gratuíto están a disposición de todos os veciños ante calquera sospeita de que poida estar producíndose un caso de violencia de xénero.


ITB China (maio de 2020)\nDe maio 13, 2020 09: 00 ata maio 15, 2020 18: 00\n+ 86 21 8028 6040\nITB China é a nova exposición de viaxes B2B de tres días de ITB centrada exclusivamente no mercado de viaxes chinés. En ITB China, en Shanghai, reunimos a máis de 850 e compradores seleccionados de man de Greater China con profesionais da industria de todo o mundo. Ofrecemos varios eventos de rede e un sistema único de combinación de arte para mellorar a rede e maximizar as oportunidades de negocio na nosa expo de viaxes. Coincidindo coa nosa feira de viaxes, terá lugar a conferencia de turismo ITB China que permitirá a transferencia de coñecemento sen precedentes ao longo da exposición turística.\nPROFESIONAIS DE MERCADO DE VIAXE PRINCIPAL FOCUS EN CHINA\nITB china é unha exposición de viaxes centrada exclusivamente no mercado de viaxes chinés. En ITB China, en Shanghai, reunimos a compradores seleccionados de gran rexión de China e profesionais da industria de todo o mundo.\nFacer parte de ITB China e conectarse cos principais profesionais do mercado de viaxes. Rede e reúnese con potenciais socios comerciais nun ambiente eléctrico e produtivo especialmente deseñado para realizar negocios. Unha das exposicións de viaxes máis importantes do ano permítelle estar xusto no medio das noticias sobre viaxes de negocios cando se rompen. Vexa as tendencias do mercado de viaxes chinesas nos próximos anos e comprométese a formar o futuro do mercado de turismo chinés.\nHai un gran Hanks días 21 8 horas\nMột triển lãm lớn về ngành du lịch, nơi tụ họp nhiều gratish nghiệp du lịch lớn\nAndriniaina SR Armel 2 meses 15 días\nPreguntar información sobre itb\nO meu nome é Armel\nSon de Madagascar\nQuere preguntarme de firme se durante esta ITB China hai representantes da xira de saída á fotografía?


O PSOE tenta amedrentar xudicialmente a Tono Chouciño - Destacadas - Bloque Nacionalista Galego de Culleredo - BNG - Bloque Nacionalista Galego\n11 xuñ 2016 - 12:48\npsoe tono chouciño tenta\nO voceiro do BNG-Asembleas Abertas de Culleredo, Tono Chouciño, ven de recibir unha comunicación do Xulgado na que se lle informa da demanda interposta contra a súa persoa por Diego Taibo, concelleiro delegado de Urbanismo do Concello de Culleredo.\nO motivo da demanda é que o concelleiro do PSOE se dá por aludido ante unha nova anterior onde se afirmaba que o Concello parecía asumir o "papel de avogado defensor dos infractores, chegando a coaccionar aos funcionarios para que modifiquen os seus informes", e demanda por elo unha indemnización de 3.000 euros por atentado contra o seu honor.\nO Sr concelleiro non ten porque darse por aludido pois é público e notorio que non foi el o acusado e condeado por ameazas a un funcionario municipal, aínda que é certo que non se considerou probado o delicto de coaccións.\nNese caso está denunciada polo demandante a desaparición de rexistros oficiais que se tiñan solicitado como elementos probatorios en tempo e forma, e que non foron aportados polos responsábeis municipais da súa custodia.\nLamentamos pois, a confusión do Sr Concelleiro, e lamentamos tamén as molestias que lle poida ter causado, pois a día de hoxe non temos probas que poidan soster ningún tipo de acusación xudicial contra el, carecendo de toda lóxica que esa frase se refira á súa persoa.\nEn todo caso quédanos a impresión da intencionalidade intimidatoria do PSOE para amedrentar ao concelleiro do BNG-Asembleas Abertas, Tono Chouciño, e que este abandone o seu rigor na labor que está a desenvolver dende a oposición.


Wikiloc - ruta Ruta de Camelle-camariñas 26/03/2017 CDF - Camelle, Galicia (España)- GPS track\nsenderismo (Rutas senderismo en España → Galicia → Camelle )\nRuta de Camelle-camariñas 26/03/2017 CDF\n735 65 39\n27-MAY-17 Senda de Camelle - Playa de Traba (senderismo)\nCamiño dos Faros. Etapa 5: Camelle - Camariñas (senderismo)\nCAMELLE - LAXE (USC) (senderismo)\nCamelle-playa de Traba (senderismo)\nVista 73 veces, descargada 5 veces\ncerca de Camelle, Galicia (España)\nRUTA DE CAMELLE A CAMARIÑAS\nguía: Ramón N.\nSaída 9:00 P.Vigo ‐ 9:15 Fontiñas\nEsta ruta forma parte dun dos tramos mais fermosos do Camiño dos Faros. Comenzamos a andaina en Camelle onde se atopa o Museo de Manfred, o alemán de Camelle, pasando o carón da cabana onde viviu e das esculturas de pedra por él feitas. De seguida chegamos o pequeño pobo mariñeiro de Arou,pasando pola ensenada de Xan Ferreiro e o Mirador e praia de Lobeiras. Por un carreiro entre toxos chegamos o pequeño porto de Santa Mariña e, logo de percorrer un km, aproximamonos a duna do Monte Branco; unha das dunas costeiras mas altas, que supera os 150 metros de altitude. Ascendemos a duna ,disfrutando dunhas maravillosas vistas da costa. Baixamos a duna do Monte Branco dirixindonos a Punta Boi, logo de atravesar as solitarias calas do Trece e chegamos o Cimiterio dos Inglesis, onde descansan as victimas do naufraxio do Serpent. O fondo xa divisamos Cabo Vilán. Dende o Cimiterio dos Ingleses temos duas horas de camiño hasta o Faro de Cabo Vilan; neste tramo atopamos pequenas praias coma a de Pedrosa e Arnela e observamos curiosas formacións rochosas coma a pedra do Oso e a dos Namorados de Reira e restos dun foxo dos Lobos. O Faro de Cabo Vilán e un dos iconos da costa da morte; foi inaugurado no 1896 como primeiro faro con luz eléctrica de España. Dende Cabo Vilán alcanzaremos o pobo de Camariñas, logo de pasar pola Ermida da Nosa Señora do Monte e a praia do Lago.\nHola, ha encontrado interesante esta ruta Ruta de Camelle-camariñas 26/03/2017 CDF https://es.wikiloc.com/rutas-senderismo/ruta-de-camelle-camarinas-26-03-2017-cdf-21265518 Saludos, Wikiloc - Rutas y puntos de interés GPS del Mundo


Nubosidade Variábel: Mazá + Z, mazá + Z, mazá + zeta...\nMazá + Z, mazá + Z, mazá + zeta...\nMentres deixaba o último post-relato en standby estábase armando unha boa.\nMentres pensaba seriamente, no camiño de ida e volta á casa, como ía resolver eu, que nunca nunha tal me vin, o asunto da declaración policial da protagonista, estaban pasando cousas terríbeis.\nMentres me preguntaba se non sería mellor rematar o relato coa protagonista colgada no loureiro observando un cadáver que lle é totalmente indiferente, pero aínda así imponlle respecto e desexaría que non estivese alí, as cousas terríbeis complicábanse tremendamente.\nQue traballiño nos custa recoñecer que, no mundo real, non hai marcha atrás.\nPublicado por SurOeste en 7:13 da tarde\nStandby non me comprace, aínda que unha palabra non é o todo, nin moitísimo menos.\n3/18/2011 10:37 da manhã\nLa vie en rose postnuclear


4000 cartas enviará o Concello de Caldas ós veciños pola paralización do Centro de Saúde | Canal Rías Baixas\n4000 cartas enviará o Concello de Caldas ós veciños pola paralización do Centro de Saúde\nCALDAS> O Concello de Caldas remitirá ós veciños unha copia da carta enviada ó Conselleiro de Sanidade. Queren mostrar á vila que a demora do Centro de Saúde é culpa da Xunta. Xa son dez anos esperando por unha solución.\nDende hai dez anos o Concello de Caldas busca unha solución para a construción do novo Centro de Saúde. Ante os continuos rexeitamentos da Xunta o goberno local non atopa máis solucións e por iso séntese obrigado a comunicarlle ós veciños todas as propostas que levou ó SERGAS e que foron rexeitadas.\nAta sete propostas foron rexeitadas por sanidade e só unha delas podería ser adecuada pero emendando unha serie de dificultades. O rexedor solicitará entrevista ó xerente do Sergas para indicarlle que o concello atópase nunha boa situación económica e que están dispostos a mercar e adaptar a finca que eles escollan pero que non o farán sen un compromiso firme de que o proxecto se levará a cabo.\nA falta dun novo centro médico está provocando o colapso no centro actual de Caldas, no que faltan servizos e especialistas. O alcalde opina que os motivos que lle dan para rexeitar as propostas son escusas xa que non e un problema só do Concello de Caldas, senón que para a Xunta a sanidade non é algo prioritario.\n400 mil cartas\nArtigo anteriorVilanova despide o seu Entroido queimando o “Momo” Pedro Sánchez\nSeguinte artigoTres alumnas do IES Monte da Vila á final do Young Business Talents


Maker Faire Galicia 2021 – aulanova\npor cafi 14. Maio 2021 Formación/Eventos\nA Maker Faire volta a Galicia, este ano cunha xornada exclusiva de educación, o día 4 de xuño, onde atoparemos de xeito vitual mesas redondas temáticas, obradoiros prácticos e moitas actividades para docentes e alumnado.\nEntre os obradoiros destacan os seguintes:\nObradoiro Alquimistas do plástico.\nImpartido por Alquimétricos aprenderás sobre economía circular e a través da reciclaxe de bolsas de plástico construindo un icosaedro, a estrutura xeodésica fundamental.\nDesde VermisLAB propoñen un taller moi interesante para introducirse no mundo da robótica a través da contorna virtual VEX Robotics, permitindo así aos/as profesores/as non depender de ter a tecnoloxía fisicamente na aula para ensinar robótica.\nObradoiro de videoxogos con Microbit\nDani Sanz, de juegosrobotica.es, achegaranos a placa Micro BIT a través da plataforma MakeCode de Microsoft e mostraranos o seu potencial educativo creando xogos en liña.\nObradoiro de robótica co Método RIE.\nFerrán Fábregas amosará como ensinar robótica a través deste método de traballo. Este obradoiro terá lugar ás 17:30 e require inscrición previa, os/as 5 primeiros/as en facelo recibirán na súa casa un KIT totalmente gratuíto da man de Marcombo. (Reserva a túa praza aquí)\nObradoiro de Pensamento computacional e modelado/impresión 3D.\nArtur Coelho ensinará a modelar en dispositivos móbiles ou tablets.\nObradoiro de mapas táctiles en impresión 3D.\nDeseño e Son, amosará un proxecto inclusivo que levan tempo desenvolvendo en colaboración coa fundación ONCE, Aspronaga e Aspanaes; onde utilizan a tecnoloxía como ferramenta de axuda para atender necesidades especiais e visibilizar outras realidades.\nObradoiro de Intelixencia Artificial\nCon Carmen Núñez exploraremos o mundo da Intelixencia artificial con Machine Learning for Kids.\nAlgúns deste obradoiros estarán abertos todo a xornada e outros serán emitidos en directo.\nAdemais este ano contaremos co Edu Open Space, un evento para reflexionar sobre a educación no que os asistentes son os propios protagonistas. Partindo da innovación educativa como eixo central, cada un de vós podedes propoñer unha temática relacionada que vos interese para debater durante o evento. Poderedes enviar as vosas suxerencias a través deste formulario ata o 26 de maio.\nDentro da Maker Faire organízase a segunda Game Maker Jam, adicada a creación e desenvolvemento de videoxogos e unhas Xornadas Abertas na fin de semana.\nAgardamos a túa participación nesta gran xornada educativa.\nAnterior Previous post: Xornadas Tecnoloxía e creación maker\nSeguinte Next post: Hackobeo: Segue a frecha amarela


Editorial Galaxia | Os dominios de Caín\nProdutos / Os dominios de Caín\nUn libro de ensaios dun escritor é a porta de entrada máis directa á súa obra literaria, no caso de Os dominios de Caín, de Xosé Carlos Caneiro, o autor vai máis alá e fai un intenso alegato a prol da literatura. Con paixón pero tamén con rigor, Caneiro achégase ao universo literario, aos seus autores favoritos. Como dicía Borges, cada escritor inventa os seus propios precursores. Editorial Galaxia publica na súa colección de ensaios un libro que é unha auténtica confesión de amor, de amor á literatura.\nA paixón do escritor pola literatura amósase tamén na súa paixón pola lectura. Neste libro de ensaios sobre estética e liberdade na literatura, Xosé Carlos Caneiro define o seu propio territorio literario, comparte cos lectores e lectoras todo un universo de lecturas, autores e personaxes, precisamente aqueles que configuran o que Caneiro define como "literatura a contracorrente". Fronte á "ditadura do simplismo", Os dominios de Caín constitúen unha defensa da literatura como maneira de entender a vida. O libro é unha interesante e polémica reflexión sobre o destino da literatura, sobre a función do escritor e a arte literaria, sobre as relacións entre estética e mercado e sobre a literatura como liberación.\nOs dominios de Caín son unha lectura orixinal, persoal, non exenta de paixón, da tradición literaria, unha tradición na que, para Xosé Carlos Caneiro, Joyce comparte espazo con Otero Pedrayo, Borges con Risco e Cunqueiro con Cela. Un libro para gozar da literatura, para intentar comprendela, para abranguela na súa complexidade pero, sobre todo, para incitar a ler máis.\nDimensións : 21 x 14\nData Publicación : 2006-07-26\nISBN : 978-84-8288-933-7\nA máscara de Ulises18,95€\nDespois de ti, a chuvia24,75€\nO raposo Colabranca10,50€\nUn último destino20,60€\nTriloxía dos tristes9,95€\nA vida nova de Madame Bovary32,50€\n(Verín, 1963). É licenciado en Xeografía e Historia e en Filoloxía. Como poeta publicou os libros Da túa ausencia (1991, premio Celso Emilio Ferreiro), Estación Sur (1992, premio Cidade de Ourense), A valgada triste do amor (1997, premio Johán Carballeira) e ¿Aínda soñas con piratas? (1999). A súa obra narrativa, traducida parcialmente ao castelán, recibiu numerosos recoñecimentos. Iniciouna con O infortunio da soidade (1992, premio Xerais), á que seguiron Un xogo de apócrifos (1997, premio Torrente Ballester), Tal vez melancolía (1999, premio García Barros), Os séculos da lúa (1999), Ébora (2000, premios Blanco Amor e Eixo Atlántico), A rosa de Borges (2000, premio Vicente Risco de narrativa fantástica). En Galaxia ten publicado o libro de relatos Triloxía dos tristes (2001), a novela Ámote (2003), o ensaio sobre literatura Os dominios de Caín (2006), a novela A vida nova de Madame Bovary (2008) e Un último destino (2010).\nEn 2011 recibiu o Premio de Xornalismo Francisco Fernández del Riego na súa VIII edición, concedido por Novacaixagalicia.


Lareira de Soños pon en aberto o filme 'Entrar aos Vilares' - GALICIAXA\nLareira de Soños pon en aberto o filme 'Entrar aos Vilares'\nPor galiciaxa21 Marzo, 2020Sin comentarios\nA asociación Lareira de soños vén de poñer en aberto o filme Entrar aos Vilares co obxectivo de facer “máis lavadeira a pandemia”, indican. Este filme documental de 55′, dirixido por Cibrán Tenreiro, foi finalista da Mostra Internacional de Cinema Etnográfico e até agora só se puido ver nas cerca de 60 proxeccións en directo por diferentes lugares de Galiza.\nO vídeo non estaba previsto que se puxese en aberto até que saíra o libro de Pastora Veres acompañando en DVD, pero debido aos largos días de confinamento nas casas, os autores decidiron abrilo xa ao público.\nAsí, todos os que desexen ver este documental poden facelo no enlace https://youtu.be/4JDkqM1iEY4\nPor iso a película dá, se cadra, a sensación de estar en proceso, ou de ser a ratos un vídeo doméstico. Preguntamos aos veciños tentando comprender a identidade do lugar, buscando as súas particularidades, arredor da idea de buscar a historia na vida cotiá. Observamos as paisaxes e os diferentes espazos da parroquia, ás veces cheos de actividade e ás veces baleiros. E, mentres o facemos, tentamos confrontar iso coa nosa propia perspectiva de xente nacida na cidade e estudante de cine, que nos leva aínda que non queiramos a facer as preguntas que facemos, ir aos sitios aos que imos e xogar entre nós. Non podiamos sequera pretender ser obxectivos, así que fomos subxectivos. Igual que nós entramos nos Vilares, no mellor dos casos o espectador podería entrar con nós, dubidar con nós, desviarse con nós do propósito inicial e, cada un á súa maneira, aprender”, explica Cibrán Tenreiro, director.\nO filme empeza con tres mozos que entrar nunha parroquia de Guitiriz co encargo de realizar un documental sobre ela. Entón:\ncinecoronavirusEntrar aos VilaresGuitirizpandemia


Poño ou non a máscara para facer deporte ao aire libre en Galicia?\nXorden as dúbidas ante a contradición entre a normativa autonómica e a lei de nova normalidade estatal\nMuller practicando deporte ao aire libre nunha zona arbolada\nAté onte a resposta a esa pregunta era: si. En Galicia era obrigatorio usar a máscara de protección ante a COVID-19 para poder facer deporte ao aire libre en Galicia (con algunhas excepcións no deporte federado). Así o indicaba a normativa autonómica ditada pola Xunta de Galicia e publicada no DOG en xaneiro. Pero a nova lei de ‘nova normalidade’ para conter a pandemia publicada no BOE contradí á normativa galega.\nDeste xeito, a dúbida está servida, e o debate entre a cidadanía, tamén. A pregunta no colectivo de persoas deportistas galegas repítese: Cal é a norma que prevalece no ámbito territorial da nosa comunidade autónoma? Pódenme sancionar se non levo a máscara facendo deporte ao aire libre?\nMuller con máscara protectora\nO certo é que non está claro aínda cal sería a norma que debería aplicarse, nin tampouco queda claro, como consecuencia se é factible sancionar a práctica individual do deporte ao aire libre sen máscara.\nNo debate engádese a posibilidade de que a propia administración estatal revirta a normativa ao respecto do uso de máscaras de protección tanto no caso do deporte, asunto do que estamos falando, como no caso da obriga (que tamén recolle a nova norma estatal) de usala proteción facial na praia cando se está tumbada na toalla, algo que en Galicia non era obrigatorio, pero que a norma estatal si considera necesario.\nO BOE di: “Non será esixible a máscara no deporte individual ao aire libre”\nO Boletín Oficial del Estado (BOE) publicaba o martes 30 de marzo unha lei que con medidas urxentes de prevención, contención e coordinación para facer fronte á crise sanitaria ocasionada pola COVID-19. No capítulo II Artigo 6 recolle ao respecto do “Uso obrigatorio de máscaras” que será así para maiores de seis anos “en espazos ao aire libre e en calquera espazo pechado de uso público ou que se atope aberto ao público”, tamén nos medios de transporte, pero matiza que esa obriga “non será esixible no caso de exercicio físico de deporte individual ao aire libre”.\nNo artigo 15 desta mesma lei, fálase das instalacións para as actividades e competicións deportivas e se explica que “as administracións competentes deberán asegurar o cumprimento polos titulares das instalacións nas que se desenvolvan actividades e competicións deportivas, de práctica individual ou colectiva, das normas de aforamento, desinfección, prevención e acondicionamento que aquelas establezan”.\nPúblico con máscara nun partido de entre o CB Arxil e a AD Cortegada / CB ARXIL\nPuntualizan que “en todo caso, deberase asegurar que se adoptan as medidas necesarias para garantir unha distancia interpersoal mínima de 1,5 metros, así como o debido control para evitar as aglomeracións. Cando non sexa posible manter dita distancia de seguridade, observaranse as medidas de hixiene adecuadas para previr os riscos de contaxio”.\nTamén se fala do caso da liga de Fútbol Profesional e a liga ACB de baloncesto, a administración competente para a aplicación do disposto no apartado anterior será o Consello Superior de Deportes, previa consulta ao organizador da competición, ao Ministerio de Sanidade e ás comunidades autónomas. As decisións adoptadas polo devandito órgano atenderán de maneira prioritaria ás circunstancias sanitarias así como á necesidade de protexer tanto aos deportistas como aos cidadáns asistentes ás actividades e competicións deportivas.\nMentres, no DOG do 26 de xaneiro de 2021 se recolle que a “obriga de uso de máscara será exixible en todo momento durante a realización da práctica deportiva individual ao aire libre”.\nEn Galicia compítese con e sen máscara no deporte federado\nNo ámbito galego hai modalidades e categorías deportivas federadas nas que se compite con máscara de protección facial ante a transmisión do coronavirus. Trátase de categorías nas que non se fan test de detección da COVID-19 cada 14 días e antes dos partidos, como si acontece noutras categorías (as estatais, por exemplo) que teñen establecidos en Galicia unha serie de controis para a deteción temperá de positivos por COVID-19 no deporte, evitando así que un posible gromo se estenda, e permitindo a competición sen máscara protectora.\nMáscara para xogar no fútbol base, no futsal e no gaélico\nRecentemente se presentou un estudo do INIBIC–SERGAS realizado en colaboración coa Secretaría Xeral para o Deporte e que abarca a máis de 180.000 licenzas deportivas (85.000 delas entre 4 e 17 anos) revela que a incidencia da COVID-19 é inferior no deporte federado nos mesmos rangos de idade e en ambos sexos que na poboación xeral. De feito, os brotes detectados apenas afectan ao 0,2% dos equipos galegos.\nEntre tanto, a solución á pregunta inicial “Poño ou non a máscara para facer deporte ao aire libre en Galicia?” seguramente será resolta en breve polas autoridades competentes (autonómicas e estatais), pero á hora de escribir esta información, non temos clara a resposta e a dúbida segue no aire.\nContámosche como queda o protocolo COVID para o atletismo galego tras os últimos cambios\nVén de ser aprobado por parte da Xunta de Galicia a nova actualización do Protocolo fisicovid da Federación Galega...\nAdiado o derbi desta fin de semana entre BM Porriño e Guardés\nO derbi galego que este sábado debían disputar Conservas Orbe Rubensa Bm Porriño e Mecalia Atlético Guardés no Municipal...\nA Deputación da Coruña impulsa o deporte con cinco liñas de subvencións por importe de máis de 3M€\nA Deputación da Coruña convoca cinco liñas de axudas dirixidas a fomentar a actividade física; a apoiar a clubs en...\nAdiado o partido entre Dépor ABANCA e Zaragoza CFF por casos de COVID-19\nTócalle parón forzoso ao Dépor ABANCA por mor da COVID-19. O partido entre o Zaragoza CFF e o conxunto coruñés,...


PROXECTO PARA O DESENVOLVEMENTO DUN ESPAZO DE INCUBACIÓN EMPRENDEDORA\nO Concello de Paderne está a desenvolver o proxecto “Estudo de sustentabilidade para espazo de incubación emprendedora” con un presuposto de 41.250 €.\nSolicitado á Consellería do Mar en base á Orde do 24 de maio de 2016 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020.\nO obxecto do proxecto é o desenvolvemento dun Espazo de Incubación para o emprendemento e o fomento da actividade empresarial vinculada ó sector agrícola e ó sector do mar habilitando un edificio de titularidade municipal en Souto con capacidade suficiente para o desenvolvemento deste proxecto.\nO seu fin é facilitar o xurdimento de emprendementos ou negocios de base tradicional brindando asistencia para que as persoas interesadas medren e xeren emprego nun espazo físico axeitado, habilitando para elo a citada casa de titularidade municipal de Souto. Neste espazo, a compartir con outros emprendedores, ademais de servir de base para o traballo propio, sirve para compartir experiencias e información cos outros emprendedores.\nO Concello está a poñer tódolos medios ó seu alcance para dinamizar o territorio e fixar poboación estimulando o emprego aproveitando os recursos que posúe, neste caso, as ricas terras de cultivo e o gran potencial que nos ofrecen os recursos do mar, tanto marisqueiros como de ocio.


décembre 2013 : Tous les messages - O CABARET VOLTAIRE de Jaureguizar. Le journal d'un flâneur. Seit januar 2005.\nTRAS A BALEA BRANCA\nA fame era tan fera que comemos e nos deixamos comer. Pemex manda en media Barreras. Agora andamos na procura da Balea Branca, cegos e obstinados, sen pensar que deberíamos cambiar de arte e de presa. En galego non existe a planificar, non existe o termo longo prazo. Existen, ben sei, pero non botamos a ollada a esa parte do diccionario. Tapamos o burato por un ano, dous, e volta a empezar. Ahab atopou a Balea Branca e rendeuse coma tributo.\nPREMIOS CABARET VOLTAIRE Á MODA DE JAUREGUIZAR 2013\nEste ano lin tramos duns sesenta libros e rematei 32. Entre estes últimos vou escoller por motivos subxectivos, caprichosos e escuros os que máis me interesaron. Premio Novelaza do Ano. Mr. Gwyn (Galaxia) de Alessandro Baricco e O sentido dun final (Rinoceronte) de Julian Barnes. Premio Que Novela tan Interesante. Os xornalistas utópicos (Xerais) de Manuel Veiga. Premio Ensaio que Ninguén Debería Perderse. En el mismo barco (Siruela) de Peter Sloterdijk. ... [Lire la suite]\nTRES BOINAS VERMELLAS\nVostedes non o lembran, pero xa lles teño falado do meu tío Santiago Jaureguizar, de quen herdei a inclinación á obesidade e varios libros de Camba. Como bo vasco era larpeiro, futboleiro e sentimental. O seu segredo máis agochado, soamente despois da pistola coa que disparou contra ateos no Ebro, estaba gardado nun caixón ancho e pesado situado na parte baixa dun armario grande coma a porta dun garaxe. De cando en vez, nos chamaba ao cuarto para abrilo. Quitaba tres gloriosas tortas encarnadas, tres boinas vermellas de requeté que... [Lire la suite]\nO ZAPATERO COMO UNIDADE DE MEDIDA POLÍTICA\nHabía un señor en Ribadeo de tal prevención para a retranca que soamente ría cos chistes que ridiculizaban a Franco. O Vlad Dracul ferrolán rebentara contra un paredón a vida de varios amigos seus e estivo a un consello de guerra de rebentar a súa. Franco era unha categoría humorística para aquel exconcelleiro republicano, pero ascendeu a categoría de obsesión política para toda a esquerda española sen matices ideolóxicos. Xa que logo, a dereita botou a longa de noite de pedra e o breve solpor democrático inquieta pola falta dunha... [Lire la suite]\nHabíamos de cambiarnos dous coches a metade de camiño. Suxerín ao meu sogro de quedar nun tanatorio situado segundo te apeas da autovía. Eu quería ser Jimmy Breslin cando lle encargaron unha reportaxe sobre o funeral de Kennedy e devolveu unha obra mestra centrada no seu enterrador: Foi unha honra. Adianteime media hora ao tempo preciso na cita para visitar o tanatorio. Era un hiper do pasamento, con varias salas de exaltación da perda, servizo de floristería e máquina para alivios e zumes. Nas paredes, fotografías de sorrintes... [Lire la suite]\nO señor ministro Soria leva unha carreira ascendente na escaleira protagónica do Cabaret Voltaire co seu show electrizante, pero o señor ministro Gallardón vai gañando aplausos nas entradas máis populares coa contrarreforma abortiva. Ambos as propostas teñen que ver con que ao seu partido non lle saen os números. O señor Soria practicou durante todo o seu mandato o laissez faire liberal coas compañías eléctricas, confiando en que o seu parecido físico co señor Aznar lle garantise volver a facer xirar a cadea de favores coa Gran... [Lire la suite]\nDURMIR NUNHA INMOBILIARIA\nO lugar máis estrano no que teño durmido foi un baixo ocupado por unha inmobiliaria. Hai unha década había tantas que se me fixo raro que o primeiro contacto co sector, non sendo como cliente, fose como residente. A inmobiliaria estaba baleira coa excepción dun sofá ancho no que me estomballei para pasar a noite. As vistas daban ao reverso dun escaparate cheo de grandes adhesivos con forma de número que formaban números telefónicos. Eu estaba dando unha volta por Bruxelas. Xabier Queipo ofreceume aquel espazo. Xabier é un deses... [Lire la suite]\nPosté par Jaureguizar à 14:37 - Commentaires  - Permalien [#]\nA NOITE MÁIS LONGA DO ANO\nManuel Martínez Barreiro asistiu a un curso de xornalismo que impartín en Vigo. Sorprendeume que se rendese a doce horas do que puidera contarlle. Admiraba a Barreiro como reflexionador político e aínda non deixei de admiralo. Como exercicio de curso, trouxo unha entrevista con Martiño Noriega. O repertorio de preguntas, xa o esperaba, era inteliente; o repertorio de contestacións descolocoume por reseso. Podería mudarse o nome e máis o cargo do -na altura- coordinador de Anova polo de calquera cargo medio do nacionalismo... [Lire la suite]\nA REDENCIÓN IMPOSIBLE\nLois tenme contado de alguén, non lembro nidiamente se Torrente, que se baixa dun tren no que regresa a Galicia tras o golpe de estado do 36 e vai na procura de Cunqueiro, que agardaba por el. "Álvaro, que fas con camisa azul?" "Que que fago? Salvar a vida. E o primero que vou facer é poñerche a ti outra". Non me cadra Torrente porque, segundo un alporizado Suso de Toro, dirixía a revista da Falanxe en Ferrol ao pouco, en 1937, "nos días de gabias e paredóns". Ao ambente de varias lecturas levo uns días pensando que a dereita nunca... [Lire la suite]\nOS SETE MARES DE PEMEX\nChristopher Hitchens miraba a Churchill coma unha estatuta de Lenin derrubada sobre a que martelear. Botou a infancia admirando a aquel señor repoludo con riscos de bulldog con falta de horas de sono e dedicou moitas reflexións a golpear na chatarra deitada da lenda. En Amor, pobreza y guerra (Debolsillo) reserva todo un capítulo a reseñar a vacuidade da estatua que Gran Bretaña montou ao seu primeiro ministro. O ensaio comeza explicando que o discurso adoito mal citado das bágoas e o esforzo foi pronunciado por un actor. A lección... [Lire la suite]


Cando dicir a verdade parece que ofende a determinados xornalistas e ao Partido popular – Un futuro mellor para Cabana\nCando dicir a verdade parece que ofende a determinados xornalistas e ao Partido popular\n26 Abril, 2019 26 Abril, 2019 Ciudadanos Independientes de Cabana\nDecir a verdade parece que molesta a xornais como “La Voz de Galicia” que levan anos e anos “encubrindo” xunto co Pp, a realidade de Cabana. Ciudadanos Independientes de Cabana (CIC) rematará cos vertidos e saneará o litoral cabanés. A beleza da ría de Cabana forma parte do logotipo deste partido, e é precisamente porque a ría é o mellor que temos. Por iso urxe realizar o saneamento integral do litoral canto antes e evitar as verteduras de fecais. Augas de Galicia xa abriu un expediente sancionador que xa notificou ao concello.\nA mellor maneira de protexer e defender a nosa ría e eliminando os vertidos e saneando integralmente o litoral.\nDesde Ciudadanos Independientes de Cabana (CIC) temos moi clara cal vai a ser a nosa primeira actuación e a nosa prioridade á hora de gobernar: sanear o litoral cabanés, para cumprir coa sanidade da nosa ría e cumprir cos obxectivos de calidade ambiental, a saúde da poboación e dos ecosistemas.\nVerteduras no litoral cabanés\nPrevious postO desleixo do desgoberno cabanés: as ambulancias que non acceden ao lugar de Monelos, en Canduas e teñen que percorrer 300 metros cos enfermos na padiola\nNext postCando o Partido popular cabanés e o seu xornal de cabeceira “confabulan”, para “ocultar” a realidade municipal e “ocultan” que o seu cabeza de lista ten unha causa penal aberta pendente coa xustiza


O Congreso avala a prórroga do estado de alarma que se prevé que non sexa a última | Noticias de Galicia | CRTVG\nPublicado o 09/04/2020 17:16\n• As medidas económicas saen adiante con maioría de abstencións\n• O presidente do Goberno chama todos os partidos a un gran pacto\nO Congreso dálle o visto e prace a prórroga do estado de alarma ata o 26 de abril. O Goberno obtén a autorización da Cámara Baixa para a segunda ampliación do estado de alarma, aínda que o fai con menos apoios que hai quince días cando pedía a primeira prórroga.\nO Congreso acaba de autorizar a segunda prórroga do estado de alarma ata o 26 de abril. Pero parece que non vai ser a derradeira. O presidente do Goberno di estar convencido de que terá pedir outra prórroga máis. De ser así, o estado de alarma estenderíase ata o 10 de maio.\n"Xa lles adianto que estou convencido de que dentro de 15 días vou ter que volver pedir unha nova prórroga do estado de alarma. Se pido un decreto de alarma dun mes a oposición di que quero saltar o Parlamento asi que prefiro vir cada quince a esta Cámara a pedir a prórroga do decreto de alarma. Evidentemente dentro de quince días estou convencido de que terei que volver vir porque estou convencido de que a pandemia non estará rematada", di Pedro Sánchez, o presidente do Goberno.\nPedro Sánchez citou para a semana que vén os partidos políticos para comezar a falar dos novos Pactos da Moncloa que quere impulsar e fíxoo nun debate no Congreso que deixou clara a profunda división política que hai pola crise do coronavirus e a súa xestión. O pleno da Cámara Baixa debatiu a a segunda prórroga do decreto do estado de alarma, que en calquera caso vai volver a ampliar máis aló do 25 de abril, segundo confirmou o propio Sánchez.\nManter o estado de alarma segue sendo esencial, advertiu Sánchez, quen insistiu en pedir a lealdade da oposición, porque "non se pode vencer a pandemia se non hai unha unidade en torno ao Goberno". Unha unidade que cre imprescindible tamén en Europa. Advertiu de que o proxecto europeo está "en perigo" se a UE non aplica a solidariedade "sen fisuras" ante esta crise, con emisión de eurobonos agora e máis adiante cun novo Plan Marshall.\nSánchez pide unidade para pactar a reconstrución de España\nCun minuto de silencio arrancou o pleno do Congreso para debater a segunda prórroga do estado de alarma. Igual que na primeira, a presenza de deputados volveu ser reducida.\nO grupo Socialista dirixiu a súa intervención, case en exclusiva, ao líder do PP, ao que acusou de deselealdade co Goberno. "É unha estratexia indigna e danosa para este país que tanto din amar pero que non paran de dividir e enfrontar. Chove sobre mollado. Vemos que agora tampouco podemos contar con vostede. Señor Casado, este erro vaino perseguir toda a súa vida", di Adriana Lastra do PSOE.\nVista a intervención do grupo Socialista, Pablo Casado preguntouse se realmente o Gobeno quere o apoio do Partido Popular. Pablo Casado puxo en cuestión o cómputo dos falecementos por coronavirus e acusou a Pedro Sánchez de chegar tarde a todo na xestión da pandemia.\n"A súa autoridade moral para pedir agora lealdade é nula. De verdade mantén que fixo todo ben?, cre como o seu ministo que este Goberno non ten absolutamente nada do que arrepentirse?. Na primeira votación do estado de alarma, hai un mes, díxenlle que non estaba só. Na segunda que isto non ía ben. E hoxe debo dicirlle así non", asegura Pablo Casado do PP.\nTamén Vox puxo enriba da mesa o reconto dos falecementos."Vostedes minten en todo ultimamente. Pensan que por repetir unha mentira mil veces vai acabar sendo verdade. Imos votar que non e ímolo facer porque é unha irresponsabilidade grandrísima darlles poder cando nin sequera sabemos canta vítimas hai pola súa nefasta xestión. España ten maior taxa de mortalidade do mundo", afirma Santiago Abascal de Vox.\nUnidas Podemos censurou a deslealdade da oposición. Echenique foi especialmente crítico con Vox.\n"Utilizar a mentira e o odio cando milleiros de compatriotas están morrendo e millóns están xogandoa vida para protexernos non é defender ningunha posición política. É ser miserable", Pablo Echenique de Unidas Podemos.\nDesde o BNG criticaron que o Goberno optase por centralizar a xestión da crise sanitaria.\n"O Estado foi incapaz de xestionar unha situación para a que nin estaba nin se preparara. O Goberno puido optar por coordinar os esforzos de quen ten que traballar sobre o terreo pero optou por centralizar", afirma Néstor Rego do BNG.\nSobre o recontos dos falecementos dixo Sanchez que España segue os protocolos internacionais. O presidente do Goberno dixo que non é tempo de discusións e fixo un chamamento á unidade.\n"A bandeira que España necesita é a bandeira da unidade. Nestes momentos de crise é cando debemos estar máis unidos ca nunca. Non son tempos de discusións estériles que nos distraian da única batalla que importa que é vencer ao virus. Convoco a próxima semana a unha reunión a todas as forzas políticas que queiran participar deste grande acordo económico e social para a reconstrución do noso país. Só lles pido o que lles podo ofrecer: unidade e lealdade", di Pedro Sánchez, presidente do Goberno.\nAs medidas económicas saen adiante con maioría de abstencións\nResumiao con esta frase Gabriel Rufian. ”Este real decreto sairá, pero cada vez máis xustos”\nAnticipaba o voceiro de Esquerra a súa abstención ante unhas medidas económicas, dixo, pouco consensuadas. Coma el, PNV ou Junts per Cat criticaban que algunhas se tomen a costa de fondos autonómicos de emprego. O BNG lamentaba que non se optase por gravar ás grandes fortunas ou por nacionalizar sectores estratéxicos.\nNéstor Rego, do BNG, critica que "o Goberno non foi quen de adoptar solucións valentes"\nVOX e Unidas Podemos cruzaban reproches ideolóxicos. Para Macarena Olona, de VOX, as medidas supoñen "un novo avance nas aspiracións chavistas do señor Pablo Iglesias". Txema Guijarro, de Unidas Podemos, lamenta que "as dereitas non viron mellor oportunidade para medrar e defender os intereses de parte que este momento de crise"\nPara o PP, o decreto é insuficiente para os autónomos, lamenta que non se negociase co sector privado e chama a Sánchez, presidente a posteriori. Segundo Mario Garcés, do PP, "non houbo unha anticipación suficiente para dar cobertura tanto á crise sanitaria como á crise económica"\nA vicepresidenta defendía a necesidade dos microcréditos para pagar alugueiros ou da moratoria nas cotizacións sociais dos autónomos coa vista posta no día seguinte á fin do confinamento. Nadia Calviño resumía o obxectivo en "conseguir que a nosa economía e a nosa sociedade se manteñan nas mellores condicións posibles durante este tempo excepcional, de xeito que cando por fin entremos na fase de desescalada das medidas de contención e relanzamento do país teñamos unha boa base sobre a que reactivarnos"\nCalviño anticipou que este venres, o Goberno aprobará máis avais para autónomos e pequenas empresas.


O paseo do Rato acolle o domingo a quinta carreira do Corre con Nós | Concello de Lugo\nO paseo do Rato acolle o domingo a quinta carreira do Corre con Nós\nO domingo celebrase a quinta carreira (6ª para rapaces) do circuíto Corre con Nós desta edición 2006/2007. Terá lugar no paseo do Rato a partir das doce da mañá.\nTrátase dun circuíto composto por unha carreira por mes con catro categorías para pequenos e dez para adultos. Na proba deste domingo establécense os seguintes percorridos:\n-Categoría A: 800 metros en circuíto de ida e volta\n-Categoría B: 2.000 metros\n-Categorías C/D: 3.000 metros\n-Categorías E a M: 6.000 metros\nPara evitar as tradicionais aglomeracións o día da carreira novamente non se permitirá a nova inscrición nesa data. Tomouse esta medida para manter un nivel organizativo de cara aos atletas inscritos e evitar alterar os horarios establecidos, xa que está prevista novamente unha elevadísima participación. A inscrición pecha o venres ás dúas da tarde.\nParticipando en cinco carreiras do circuíto, tanto pequenos como adultos, obterán como premio un vale de 60 euros para trocar por material deportivo en Deportes Élide ou en A-Sports 21, dependendo da categoría. Por suposto, os gañadores de cada unha das categorías en cada carreira recibirán o seu premio.\nOs interesados en inscribirse ou informarse sobre os percorridos e os horarios poden facelo a través da web www.deportes.lugo.es/correconnos.\nOs atletas terán o aparcadoiro obrigatorio dos seus vehículos no pazo universitario a carón das pistas de atletismo Gregorio Pérez Rivera. A próxima carreira será o 19 de maio, no Paseo do Miño.


O Goberno de Galicia aproba un novo programa de emprego dirixido a empresas, autónomos e entidades sen ánimo de lucro - Vigo al minuto\nO presidente Feijóo, na rolda posterior ‘a reunión do Goberno. Foto: Xon Crespo\nO presidente do Goberno de Galicia destacou hoxe a aprobación no Consello do executivo dun novo programa de 9 millóns de euros dirixido a autónomos, empresas e entidades sen ánimo de lucro para incentivar a contratación de menores de 30 anos.\nA iniciativa, que forma parte do Sistema de Garantía Xuvenil, prevé beneficiar a 1.200 mozos, un 20% máis que na edición anterior, con axudas superiores ás do pasado ano, que poden chegar a superar os 17.000€.\nO presidente Feijóo explicou que a intensidade das contías xerais aumentará nun 25% nos colectivos con máis dificultades para atopar un traballo neste segmento de idade: mulleres, persoas con discapacidade ou en risco de exclusión social, familias con todos os seus membros en paro ou se o centro de traballo está emprazado no rural. E o programa incluirá tres tipos de actuacións diferentes.\nAsí, para apoiar o inicio de actividade dos autónomos destinarase un orzamento de 2,5 millóns, cunha axuda mínima de 4.000€- máis do triplo que en 2016-, que poderá chegar aos 8.000€ para os colectivos máis vulnerables. Este ano, tamén como novidade, elimínase o requisito de investimento mínimo para fomentar a posta en marcha de novas iniciativas empresariais.\nA segunda actuación que forma parte deste programa, cun orzamento de 3,4 millóns de euros, ten como obxectivo fomentar nas empresas a contratación por conta allea. Para elo, prevense 7.000€ de incentivos á contratación indefinida inicial para os dous primeiros anos (3.500€ ao ano) que poden chegar aos 14.000 euros; e 2.500€ por cada contrato temporal que se converta en indefinido, podendo alcanzar os 5.000€.\nOs apoios para a contratación temporal, mínima por 6 meses, oscilará entre os 1.500 e 6.000€; os incentivos para contratos de formación e aprendizaxe, mínimo de 12 meses, poderán chegar ata os 2.400€; e, por último, para a contratación en prácticas, mínimo de un ano, as axudas serán de ata 7.200€.\nO terceiro dos apoios deste programa -cun total de 3 millóns de euros- estará destinado ás entidades sen ánimo de lucro, para incentivar a contratación dos mozos co obxectivo de proporcionarlles unha experiencia e práctica profesional que facilite a súa inserción laboral. Con este obxectivo, as axudas oscilarán entre os 8.617 e os 17.234€.\nO presidente do Goberno galego aseverou que con esta nova achega «dase continuidade á aposta por apoiar de forma máis intensa o emprego entre a mocidade». Non en van, este ano o Goberno de Galicia investirá 40 millóns de euros co obxectivo de seguir reducindo o desemprego entre os menores de 30, un colectivo onde: baixou o paro no último ano nun 12,56%; e os contratos entre os mozos aumentou nun 16,28%, medrando os indefinidos nun 21,75%, cinco puntos máis que os temporais.\nRosario Porto seguirá en la cárcel por haber matado a su hija, Asunta